Referat af møde i Menighedsråd ved Jesu Hjerte Kirke 14. januar 2020 kl. 18

Tilstede: Sp. Tomislav Cvetko, p. Tomaz Majcen, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm), Carsten Günther, Ursula Ljungqvist, Maria Giuditta Rasmussen, Loredana Ruggiero

Formanden ledede mødet efter følgende

**Dagsorden**

1. Gennemgang af referat fra møde 26.11.19
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Rengøringsdag og medarbejderfest
6. Caritas
7. Administrativt papirarbejde til banken
8. Overvejelse om fjernelse af det røde gulvtæppe i højkoret. *Besigtigelse*
9. Lukket punkt.
10. Reinvestering af udtrukne obligationer
11. Undersøgelse af nyt belysningsanlæg i kirken.

A: Redegørelse af nytænkning. *Tegning.*

B: Besøg af belysningsfirma - [http://www.okholm-lighting.dk/okholm\_lighting\_theme/pdfs/view/37.pd](http://www.okholm-lighting.dk/okholm_lighting_theme/pdfs/view/37.pdf)

1. Opsætning af gamle informationstavler i kirkerummet.
2. Nye mødedatoer
3. Evt.

**Ad 1)** Referatet blev godkendt

**Ad 2)** Dagsorden blev godkendt med tilføjelse af nyt punkt 6 og 8

**Ad 3)** Sognepræsten takkede for indsatsen i 2019 og ser frem til det ny år. Han er ved at arbejde sig ind i tingene, og dette går fremad.

**Ad 4)** Fm. berettede, at gulvarbejdet i kirken er påbegyndt og højre side forventes afsluttet om 1½ uge.

Nogle ældre ministrantdragter er blevet foræret til menigheden på Bornholm.

Rate 1 for stilladsarbejdet er betalt.

Der forsvinder løbende ting fra huset, senest spiseskeer og en højstol. Det hænger formodentlig sammen med det høje aktivitetsniveau i huset, hvor mange passerer ind og ud.

Formand og organist tager i februar til Marcussens og Søn i Aabenraa for at inspicere arbejdet med orglet.

Et medlem af menigheden, der er interesseret i evt. at overtage arbejdet med kirkebøger, vil i nærmeste fremtid besøge kontoret for at blive sat mere ind i tingene.

Indbetalingerne af kirkeskat er stadig ikke tilbage til samme niveau som før bispekontorets it-fejl sommeren 2019.

Sognepræst og formand mødes aftaler møde med Caritas med henblik på at gennemgå forholdene i huset.

5.1.2020 blev der fejret messe for filippinere i kirken. Man forventer, at det fremover vil ske noget oftere.

**Ad 5)** Medarbejderfest blev sat til fredag 21.2. kl. 18:30.

Rengøringsdag blev fastsat til lørdag 28.3. kl. 9.

**Ad 6)** Birte Mandrup Christensen ønskede en afgrænsning og koordinering af hhv. menighedens og Caritas’ arbejdsopgaver for at forhindre dublering. Sognepræsten fremførte, at det er biskoppen, der koordinerer.

Der blev fremsat ønske om, at der for Caritas’ vedkommende kun finder katolske aktiviteter sted i bygningskomplekset.

Maria Giuditta Rasmussen gjorde rede for problemerne med en hjemløs.

**Ad 7)** Banken havde i forbindelse med årsskiftet ønsket oplysninger om menighedsrådet og dets medlemmer. De relevante papirer blev gennemgået og ekspederet.

**Ad 8)** Formanden gjorde opmærksom på, at det godt 45 år gamle røde tæppe i højkoret er meget slidt og beskidt. Han foreslog, at man fjerner det og fritlægger de oprindelige fliser, hvor de stadigvæk ligger under tæppet. Forslaget blev vedtaget.

**Ad 9)** Formanden sender mail til de implicerede parter.

**Ad 10)** Menigheden har opsparing i form af obligationsbeholdning med henblik på vedligeholdelse af bygning, orgel ol. Da store dele af beholdningen er udtrukket, står pengene på uforrentede bankkonti. Man danner sig overblik over, hvor mange penge der skal bruges til formålene, hvorefter resten geninvesteres.

**Ad 11)** Den nuværende belysning i kirken er ved at være ubrugelig; bl.a. kan man ikke længere købe elpærerne, og tekniske forhold ved anlægget driller mere og mere. Ved besig­ti­g­else af kirken gennemgik man formandens udkast til evt. ny belysning. Formanden tager kontakt til lysfirma, får deres forslag og evt. tilbud.

**Ad 12)** Formanden havde i kælderen fundet informationstavler, der tidligere har været brugt i kirken. De ønskes sat op i våbenhuset.

**Ad 13)** Der blev aftalt nye møder 18.2., 31.3. og 5.5.

**Ad 14)** Maria Sundgaard Ertner foreslog, at der afholdes flere arrangementer for børn. Hun tager sig af en kommende Allehelgensfest.

Man drøftede nyindretning af børnerummet.

Det blev nævnt, at JHK har 125-års jubilæum 28.11.2020, og man var enige om, at dette skal fejres.

Formanden hævede mødet kl. 22:10